Na podlagi 24. člena Zakona o kmetijstvu (Uradni list RS, št. 45/08, 57/12, 90/12-ZdZPVHVVR, 26/14, 32/15, 27/17, 22/18, 86/21-odl.US, 123/21, 44/22, 130/22-ZPOmK-2, 18/23 in 78/23; v nadaljnjem besedilu: Zakon o kmetijstvu) ter 17. člena Statuta Občine Nazarje (Uradno glasilo SO, št. 59/2017) je Občinski svet Občine Nazarje, na 15. redni seji dne 27.02.2025 sprejel

**P R A V I L N I K**

**o ohranjanju in spodbujanju razvoja kmetijstva, gozdarstva in podeželja v Občini Nazarje**

**I. SPLOŠNE DOLOČBE**

1. člen

(vsebina pravilnika)

1. Ta pravilnik določa področje uporabe, pogoje, upravičence, vrste pomoči in ukrepe za ohranjanje in spodbujanje razvoja kmetijstva, gozdarstva in podeželja v Občini Nazarje (v nadaljnjem besedilu: občina).
2. Sredstva po tem pravilniku se dodelijo za:

* državne pomoči v skladu z Uredbo Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (Uradni list EU L št. 327 z dne 21. 12. 2022, str. 1), zadnjič spremenjeno s Popravkom Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2024/90118 z dne 21. 2. 2024), (v nadaljnjem besedilu: Uredba Komisije (EU) št. 2022/2472),
* druge ukrepe občine.

1. člen

(način in višina zagotavljanja sredstev)

Sredstva za izvedbo ukrepov ohranjanja in spodbujanja razvoja kmetijstva, gozdarstva in podeželja v občini se zagotavljajo v proračunu občine. Višina sredstev se določi z odlokom o proračunu za tekoče leto.

1. člen

(oblika pomoči)

Sredstva za ukrepe po tem pravilniku se dodeljujejo v določeni višini za posamezne namene kot nepovratna sredstva v obliki dotacij in/ali v obliki subvencioniranih storitev.

1. člen

(opredelitev pojmov)

Pojmi uporabljeni v tem pravilniku imajo naslednji pomen:

1. "pomoč" je ukrep iz 10. točke 2. člena Uredbe Komisije (EU) št. 2022/2472;
2. "mikro, malo in srednje podjetje" je fizična ali pravna oseba, ki opravlja gospodarsko dejavnost in izpolnjuje merila iz Priloge I Uredbe Komisije (EU) št. 2022/2472;
3. "kmetijski sektor" je sektor iz 8. točke 2. člena Uredbe Komisije (EU) št. 2022/2472;
4. "kmetijski proizvod" so proizvodi iz 7. točke 2. člena Uredbe Komisije (EU) 2022/2472;
5. "primarna kmetijska proizvodnja" je dejavnost iz 44. točke 2. člena Uredbe Komisije (EU) št. 2022/2472;
6. "predelava kmetijskih proizvodov" je dejavnost iz 45. točke 2. člena Uredbe Komisije (EU) št. 2022/2472;
7. "trženje kmetijskih proizvodov" je dejavnost iz 35. točke 2. člena Uredbe Komisije (EU) št. 2022/2472;
8. "kmetijsko gospodarstvo" je subjekt iz 2. točke 3. člena Zakona o kmetijstvu;
9. "nosilec" je nosilec iz 3. točke 3. člena Zakona o kmetijstvu;
10. "podjetje v težavah" je fizična ali pravna osebo, ki opravlja gospodarsko dejavnost in izpolnjuje merila iz 18. točke 2. člena Uredbe Komisije (EU) št. 651/2024 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1);
11. "začetek izvajanja projekta ali dejavnosti" je začetek izvajanja projekta ali dejavnosti iz 53. točke 2. člena Uredbe Komisije (EU) št. 2022/2472;
12. "opredmetena sredstva" so sredstva iz 55. točke 2. člena Uredbe Komisije (EU) št. 2022/2472;
13. "intenzivnost pomoči" je odstotek iz 12. točke 2. člena Uredbe Komisije (EU) št. 2022/2472;
14. "standard Unije" je standard iz 60. točke 2. člena Uredbe Komisije (EU) št. 2022/2472;
15. "nezahtevna agromelioracija" je nezahtevna agromelioracija, kot je opredeljena z veljavno zakonodajo, ki ureja področje kmetijskih zemljišč;
16. "mladi kmet" je kmet iz poglavja 4.1.5 Strateškega načrta skupne kmetijske politike 2023-2027 za Slovenijo, ki je dostopen na osrednjem spletnem mestu državne uprave in na spletnem mestu skupne kmetijske politike;
17. ''biogorivo na osnovi hrane'' je biogorivo iz 28. točke 2. člena Uredbe Komisije (EU) št. 2022/2472;
18. "slabe vremenske razmere, ki jih je mogoče enačiti z naravnimi nesrečami" so vremenske razmere iz 2. točke 2. člena Uredbe Komisije (EU) št. 2022/2472;
19. ''druge slabe vremenske razmere'' so vremenske razmere iz 41. točke 2. člena Uredbe Komisije (EU) št. 2022/2472;
20. ''škodljivi organizem rastline'' je organizem iz 43. točke 2. člena Uredbe Komisije (EU) št. 2022/2472;
21. ''zaščitena žival'' je žival iz 47. točke 2. člena Uredbe Komisije (EU) št. 2022/2472;
22. ''investicijska dela'' so dela iz 18. točke 2. člena Uredbe Komisije (EU) št. 2022/2472;
23. ''naravne nesreče'' so pojavi iz 38. točke 2. člena Uredbe Komisije (EU) št. 2022/2472.
24. člen

(vrste pomoči in ukrepi)

Za uresničevanje ciljev ohranjanja in razvoja kmetijstva, gozdarstva in podeželja v občini se finančna sredstva usmerjajo preko pravil o državni pomoči, ki imajo podlago v uredbi iz drugega odstavka 1. člena tega pravilnika, in omogočajo izvedbo naslednjih vrst pomoči oziroma ukrepov:

|  |  |
| --- | --- |
| **Vrste pomoči** | **Ukrepi:** |
| Državna pomoč po skupinski izjemi v kmetijstvu in gozdarstvu v skladu z Uredbo Komisije (EU) št. 2022/2472 | **UKREP 1:** Pomoč za naložbe na kmetijskih gospodarstvih v zvezi s primarno kmetijsko proizvodnjo (14. člen Uredbe Komisije (EU) št. 2022/2472)  **UKREP 2:** Pomoč za naložbe v zvezi s premestitvijo kmetijskih poslopij (16. člen Uredbe Komisije (EU) št. 2022/2472)  **UKREP 3:** Pomoč za naložbe v zvezi s predelavo in trženjem kmetijskih proizvodov (17. člen Uredbe Komisije (EU) št. 2022/2472)  **UKREP 4:** Pomoč za plačilo zavarovalnih premij (28. člen Uredbe Komisije (EU) št. 2022/2472)  **UKREP 5:** Pomoč za naložbe za ohranjanje kulturne in naravne dediščine na kmetijskih gospodarstvih (36. člen Uredbe Komisije (EU) št. 2022/2472)  **UKREP 6:** Pomoč za dejavnosti izmenjave znanja in informiranja (21. člen Uredbe Komisije (EU) št. 2022/2472)  **UKREP 7:** Pomoč za naložbe v gozdarske tehnologije ter v predelavo, mobilizacijo in trženje gozdarskih proizvodov (50. člen Uredbe Komisije (EU) št. 2022/2472)  **UKREP 8:** Pomoč za dejavnosti izmenjave znanja in informiranja v gozdarskem sektorju (47. člen Uredbe Komisije (EU) št. 2022/2472) |
| Drugi ukrepi občine | **UKREP 9:** Šolanje v srednjih poklicnih in srednjih strokovnih izobraževalnih programih s področja kmetijstva in gozdarstva  **UKREP 10:** Sofinanciranje dejavnosti društev na področju kmetijstva |

1. člen

(izvzeta področja uporabe Uredbe Komisije (EU) št. 2022/2472)

1. Do pomoči po tem pravilniku v okviru ukrepov v skladu z Uredbe Komisije (EU) št. 2022/2472 niso upravičeni subjekti, ki so:

* naslovniki neporavnanega naloga za izterjavo na podlagi predhodnega sklepa Evropske komisije, s katerim je pomoč, ki jo je dodelil organ iz Republike Slovenije, razglasila za nezakonito in nezdružljivo z notranjim trgom;
* podjetja v težavah.

1. Pomoč po tem pravilniku se ne dodeli:

* za dejavnosti, povezane z izvozom v tretje države ali države članice, in sicer če je pomoč neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;
* če je odvisna od prednostne uporabe domačega blaga pred uporabo uvoženega blaga.

1. Pomoči po tem pravilniku v okviru ukrepov v skladu z Uredbe Komisije (EU) št. 2022/2472 se ne dodeli za davek na dodano vrednost, razen kadar po predpisih, ki urejajo davek na dodano vrednost, ta davek ni izterljiv.
2. člen

(način, pogoji in merila za dodeljevanje pomoči)

1. Državne pomoči se dodeljujejo upravičencem na podlagi izvedenega javnega razpisa, objavljenega na občinski internetni strani, skladno z veljavnimi predpisi s področja javnih financ ter tem pravilnikom.
2. V javnem razpisu se opredelijo posamezni ukrepi in višina razpoložljivih sredstev za posamezen ukrep, kot to določa odlok o proračunu občine za tekoče leto.
3. Za dodelitev pomoči iz ukrepov 6 in 8 se izvede javno naročilo za izbor najugodnejšega ponudnika, ki izpolnjuje predpisane pogoje za izvajalca storitve.
4. člen

(spodbujevalni učinek)

1. Pomoč iz ukrepov v skladu z Uredbo komisije (EU) št. 2022/2472 se dodeli, če ima spodbujevalni učinek. Pomoč ima spodbujevalni učinek, če je vloga za pomoč predložena pred začetkom izvajanja projekta ali dejavnosti.
2. Ne glede na prejšnji odstavek se spodbujevalni učinek ne zahteva za pomoč v skladu s 36 členom Uredbe Komisije (EU) št. 2022/2472.
3. Vloga za pomoč mora vsebovati najmanj naslednje podatke:

* Ime in priimek fizične osebe oziroma naziv pravne osebe;
* naslov fizične osebe oziroma sedež pravne osebe;
* davčno številko, matično številko oziroma EMŠO, če gre za fizično osebo;
* račun za nakazilo sredstev;
* velikost podjetja;
* opis projekta ali dejavnosti, vključno z datumom začetka in konca;
* lokacijo projekta ali dejavnosti;
* seznam upravičenih stroškov;
* vrsto (nepovratna sredstva ali subvencionirana storitev) in znesek javnega financiranja, potrebnega za projekt ali dejavnost;
* izjave vlagatelja glede izpolnjevanja pogojev iz prvega odstavka 7. člena tega pravilnika in
* izjavo vlagatelja, s katero dovoljuje občini preveriti že morebitna dodeljene ali zaprošene pomoči za iste upravičene stroške, s katero bo občina preverila združevanje pomoči.

1. člen

(dodelitev sredstev)

1. O dodelitvi sredstev upravičencem po tem pravilniku odloča pooblaščena oseba na predlog strokovne komisije, ki jo imenuje župan.
2. Zoper odločitev iz prejšnjega odstavka lahko upravičenec vloži pritožbo županu v roku 8 dni od prejema odločbe. Odločitev župana je dokončna.
3. Medsebojne obveznosti med občino in prejemnikom pomoči se uredijo s pogodbo.
4. Datum dodelitve pomoči je datum pravnomočnosti odločbe.
5. člen

(izplačila sredstev)

Upravičencem se sredstva iz proračuna občine izplačajo na podlagi zahtevka posameznega upravičenca. Zahtevek mora vsebovati naslednjo dokumentacijo:

* dokazila o plačilu obveznosti (račun/situacija in potrdilo/dokazilo o plačanem računu),
* druga dokazila, določena z javnim razpisom (poročilo ali dokazilo o opravljenem delu oziroma storitvi, dokazilo o izvedbi nadzornih ukrepov).

1. člen

(združevanje pomoči)

1. Najvišji zneski pomoči in največja intenzivnosti pomoči v ukrepih iz 12. do 21. člena tega pravilnika ne smejo preseči največje intenzivnosti pomoči in najvišjih zneskov pomoči, določenih v 4., 14., 16., 17., 21., 28., 36., 47. in 50. členu Uredbe Komisije (EU) št. 2022/2472, ne glede na to, ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Evropske unije.
2. Pomoč po tem pravilniku v skladu z Uredbo Komisije (EU) št. 2022/2472 se lahko združuje z vsako drugo državno pomočjo v zvezi z istimi upravičenimi stroški, ki se deloma ali v celoti prekrivajo, samo če se s takim združevanjem ne preseže največje intenzivnosti pomoči ali zneska pomoči, ki se uporablja za zadevno pomoč v skladu z Uredbo Komisije (EU) št. 2022/2472.
3. Pomoč po tem pravilniku v skladu z Uredbo Komisije (EU) št. 2022/2472 se ne združuje s plačili iz drugega odstavka 145. člena in 146. člena Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrt SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Uredbo (EU) 2024/1468 Evropskega parlamenta in Sveta z dne 14. maja 2024 o spremembi uredb (EU) 2021/2115 in (EU) 2021/2116 v zvezi s standardi za dobre kmetijske in okoljske pogoje, shemami za podnebje, okolje in dobrobit živali, spremembami strateških načrtov SKP, pregledom strateških načrtov SKP ter izvzetji iz kontrol in sankcij (UL L št. 2024/1468 z dne 24. 5. 2024), v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.
4. Pomoč po tem pravilniku v skladu z Uredbo Komisije (EU) št. 2022/2472 se ne združuje s pomočjo de minimis v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.

**II. UKREPI V SKLADU Z UREDBO KOMISIJE (EU) ŠT. 2022/2472**

1. člen

**UKREP 1: Pomoč za naložbe v kmetijska gospodarstva v zvezi s primarno kmetijsko proizvodnjo**

(14. člen Uredbe Komisije (EU) št. 2022/2472)

1. Z naložbo se skuša doseči vsaj enega od naslednjih ciljev:

* izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* izboljšanje naravnega okolja, higienskih pogojev ali standardov za dobro počutje živali;
* vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, oskrbo in varčevanjem s trajnostno energijo, energijsko učinkovitostjo, oskrbo in varčevanjem z vodo;
* prispevanje k blažitvi podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika, ter spodbujanje trajnostne energije in energijske učinkovitosti;
* prispevanje k trajnostnemu krožnemu biogospodarstvu ter spodbujanje trajnostnega razvoja in učinkovitega upravljanja naravnih virov, kot so voda, tla in zrak, vključno z zmanjšanjem odvisnosti od kemikalij;
* prispevanje k zaustavitvi in obrnitvi trenda izgube biotske raznovrstnosti, krepitev ekosistemskih storitev ter ohranjanje habitatov in krajine.

1. Pomoč se ne dodeli za:

* nakup plačilnih pravic;
* nakup zemljišč;
* nakup in zasaditev letnih rastlin;
* dela v zvezi z odvodnjavanjem;
* nakup živali;
* ožičenje ali polaganje kablov za podatkovna omrežja zunaj zasebne lastnine;
* že izvedena dela, razen za izdelavo projektne dokumentacije;
* naložbe, ki se izvajajo izven območja občine;
* naložbe v namakanje;
* naložbe v proizvodnjo biogoriv in energije iz obnovljivih virov;
* stroške, povezane z zakupnimi pogodbami;
* obratna sredstva.

1. Naložbe, za katere se dodeli pomoč, upoštevajo prepovedi in omejitve iz Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), zadnjič spremenjene z Uredbo (EU) 2024/1143 Evropskega parlamenta in Sveta z dne 11. aprila 2024 o geografskih označbah za vino, žgane pijače in kmetijske proizvode ter zajamčenih tradicionalnih posebnostih in neobveznih navedbah kakovosti za kmetijske proizvode, spremembi uredb (EU) št. 1308/2013, (EU) 2019/787 in (EU) 2019/1753 ter razveljavitvi Uredbe (EU) št. 1151/2012 (UL L št. 2024/1143 z dne 23. 4. 2024), (v nadaljnjem besedilu: Uredba (EU) št. 1308/2013).
2. Pomoč za naložbe v kmetijska gospodarstva v zvezi s primarno proizvodnjo se lahko dodeli za:

* Podukrep 1.1: Posodabljanje kmetijskih gospodarstev,
* Podukrep 1.2: Urejanje kmetijskih zemljišč in pašnikov.

1. Upravičenci do pomoči so kmetijska gospodarstva, vpisana v register kmetijskih gospodarstev in so mikro, mala in srednja podjetja, dejavna v primarni kmetijski proizvodnji, izvajajo dejavnost in naložbo na območju občine ter imajo v lasti oziroma v zakupu vsaj 1 ha kmetijskih zemljišč, ki ležijo na območju občine.
2. Intenzivnost pomoči znaša do 65 % upravičenih stroškov. Intenzivnost pomoči se lahko poveča:

* na največ 80 % upravičenih stroškov pri naložbah, ki so povezane z enim ali več posebnimi okoljskimi in podnebnimi cilji iz četrte, pete in šeste alineje prvega odstavka tega člena;
* na največ 80 %, če je upravičenec mladi kmet;
* na največ 100 % za neproizvodne naložbe, povezane z enim ali več posebnimi okolijskimi in podnebnimi cilji iz četrte, pete in šeste alineje prvega odstavka tega člena;

1. Najvišji skupni znesek dodeljene pomoči znaša 5.000 EUR na kmetijsko gospodarstvo na leto.
2. člen

**Podukrep 1.1** **Posodabljanje kmetijskih gospodarstev**

1. Pomoč se dodeli za naložbe v kmetijska gospodarstva v povezavi s primarno kmetijsko proizvodnjo.
2. Upravičeni stroški:

* stroški gradnje ali izboljšanja nepremičnin na kmetijskem gospodarstvu;
* stroški nakupa strojev in opreme do tržne vrednosti sredstva;
* stroški honorarjev arhitektov, inženirjev in svetovalcev ter honorarji, povezani s svetovanjem o okoljski in gospodarski trajnosti, vključno s študijami izvedljivosti, v zvezi z izdatki iz prejšnjih alinej tega odstavka;
* pristojbine za pridobitev, razvoj ali uporabo računalniške programske opreme, računalniškega oblaka in podobnih rešitev ter pridobitev patentov, licenc, avtorskih pravic in blagovnih znamk.

1. Pogoji za dodelitev pomoči:

* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
* za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* ponudbe oziroma predračun za načrtovano naložbo;
* predložitev kopije ali izpisa že oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba.

1. Vlogo za pomoč v okviru tega ukrepa predloži nosilec kmetijskega gospodarstva.
2. člen

**Podukrep 1. 2** **Urejanje kmetijskih zemljišč in pašnikov**

1. Pomoč se dodeli za namen urejanja kmetijskih zemljišč in pašnikov.
2. Upravičeni stroški:

* stroški izdelave načrta ureditve kmetijskega zemljišča (nezahtevne agromelioracije, pašniki);
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo;
* stroški nakupa opreme za ureditev napajališč za živino.

1. Pogoji za dodelitev pomoči:

* ustrezna dovoljenja oziroma projektna dokumentacija za izvedbo naložbe ter dokazila o nastalih stroških pri pripravi navedene dokumentacije, kadar so upravičeni do sofinanciranja;
* predračun stroškov, za katere se uveljavlja pomoč;
* kopij izpisa iz zemljiške knjige in program del, ki ga pripravi pristojna strokovna služba, kadar je predmet podpore ureditev kmetijskih zemljišč ali nezahtevna agromelioracija;
* dovoljenje lastnika zemljišča za izvedbo naložbe v primeru zakupa zemljišča. Dovoljenje lastnika mora biti dano pisno za ves čas trajanja projekta in še dve leti po zaključku projekta.

1. Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.
2. člen

**UKREP 2: Pomoč za naložbe v zvezi s premestitvijo kmetijskih poslopij**

(16. člen Uredbe Komisije (EU) št. 2022/2472)

1. Premestitev kmetijskega poslopja mora biti povezana z doseganjem cilja javnega interesa.
2. Upravičeni stroški:

* razstavljanje, odstranitev in ponovna postavitev obstoječih stavb;
* razstavljanje, odstranitev in ponovna postavitev obstoječih stavb s posledico pridobitve nadomestnega modernejšega poslopja;
* razstavljanje, odstranitev in ponovna postavitev s povečanjem proizvodne zmogljivosti.

1. Upravičenci do pomoči so kmetijska gospodarstva, vpisana v register kmetijskih gospodarstev in so mikro, mala in srednja podjetja, dejavna v primarni kmetijski proizvodnji, izvajajo dejavnost in naložbo na območju občine ter imajo v lasti oziroma v zakupu vsaj 1 ha kmetijskih zemljišč, ki ležijo na območju občine.
2. Pogoj za dodelitev pomoči je, da mora biti premestitev na podlagi javnega interesa opredeljena v določbah občinskega predpisa.
3. Intenzivnost pomoči:

* do 100 % upravičenih stroškov iz prve alineje drugega odstavka tega člena;
* za upravičene stroške iz druge in tretje alineje drugega odstavka tega člena je v skladu s šestim odstavkom 12. člena tega pravilnika. Zamenjava obstoječe zgradbe ali objekta z novo sodobno zgradbo ali objektom, ki ne vključuje bistvene spremembe zadevne proizvodnje ali tehnologije, ne šteje, da je povezana z modernizacijo.

1. Naložbe, za katere se dodeli pomoč, upoštevajo prepovedi in omejitve iz Uredbe (EU) št. 1308/2013.
2. Vlogo za pomoč v okviru tega ukrepa predloži nosilec kmetijskega gospodarstva.
3. Najvišji skupni znesek dodeljene pomoči znaša 5.000 EUR na kmetijsko gospodarstvo na leto.
4. člen

**UKREP 3: Pomoč za naložbe v zvezi s predelavo in trženjem kmetijskih proizvodov**

(17. člen Uredbe Komisije (EU) št. 2022/2472)

1. Cilj ukrepa je sofinanciranje naložb v posodobitev in diverzifikacijo dejavnosti na kmetijskih gospodarstvih v predelavo in trženje kmetijskih proizvodov.
2. Upravičeni stroški:

* gradnje ali izboljšanja nepremičnin, namenjenih predelavi in trženju kmetijskih proizvodov,
* nakup novih strojev in opreme;
* splošni stroški v zvezi z izdatki iz prejšnjih alinej tega odstavka, kot so honorarji arhitektov, inženirjev in svetovalcev, plačila za storitve svetovanja v zvezi z okoljsko in ekonomsko trajnostjo, vključno s stroški za študije izvedljivosti;
* nakup in razvoj računalniške opreme ter patentov, licenc, avtorskih pravic in blagovnih znamk.

1. Pomoč se ne dodeli za:

* obratna sredstva;
* nakup zemljišč;
* že izvedena dela, razen za izdelavo projektne dokumentacije;
* ožičenje ali polaganje kablov za podatkovna omrežja zunaj zasebne lastnine;
* stroške, povezane z zakupnimi pogodbami;
* naložbe v zvezi s proizvodnjo biogoriv na osnovi hrane;
* naložbe za skladnost z veljavnimi standardi Unije.

1. Naložbe, za katere se dodeli pomoč, upoštevajo prepovedi in omejitve iz Uredbe (EU) št. 1308/2013.
2. Pogoji za dodelitev pomoči:

* dokazila o registraciji dopolnilne dejavnosti in izpolnjevanju pogojev za opravljanje dejavnosti (v kolikor upravičenec še nima registrirane dejavnosti, jo mora registrirati v dveh letih od prejema pomoči);
* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
* naložba mora biti skladna z zakonodajo Evropske unije in nacionalnimi predpisi s področja varstva okolja;
* za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* ponudba oziroma predračun za načrtovano naložbo;
* mnenje o upravičenosti in ekonomičnosti investicije, ki ga pripravi pristojna strokovna služba;
* dejavnost se mora izvajati na kmetiji še vsaj 5 let po zaključeni naložbi.

1. Upravičenci so kmetijska gospodarstva, ki so mikro, mala in srednja podjetja, dejavna v predelavi in/ali trženju kmetijskih proizvodov in so vpisana v register kmetijskih gospodarstev imajo v lasti oziroma v zakupu vsaj 1 ha kmetijskih zemljišč, ki ležijo na območju občine.
2. Intenzivnost pomoči ne sme presegati 65 % upravičenih stroškov. Najvišji skupni znesek dodeljene pomoči znaša 5.000 EUR na kmetijsko gospodarstvo na leto.
3. Vlogo za pomoč v okviru tega ukrepa predloži nosilec kmetijskega gospodarstva.
4. člen

**UKREP 4: Pomoč za plačilo zavarovalnih premij**

(28. člen Uredbe Komisije (EU) št. 2022/2472)

1. Cilj pomoči je sofinanciranje dela stroškov zavarovalnih premij za zavarovanje kmetijske proizvodnje, z namenom kritja izgub zaradi naslednjih dejavnikov:

* naravnih nesreč;
* slabih vremenskih razmer, ki jih je mogoče enačiti z naravnimi nesrečami,
* drugih slabih vremenskih razmer;
* bolezni živali ali škodljivih organizmov rastlin; ter
* zaščitenih živali.

1. S pomočjo se spodbuja kmetijske pridelovalce, da zavarujejo svoje pridelke pred posledicami škodnih dogodkov iz prejšnjega odstavka.
2. Upravičeni stroški so stroški zavarovalnih premij, vključno s pripadajočim davkom od prometa zavarovalnih poslov.
3. Upravičenci do pomoči so kmetijska gospodarstva, ki so mikro, mala in srednja podjetja, dejavna v primarni kmetijski proizvodnji in so vpisana v register kmetijskih gospodarstev ter sklenejo zavarovalno pogodbo za tekoče leto, ki je vključena v sofinanciranje po nacionalni uredbi za tekoče leto in imajo v lasti oziroma v zakupu vsaj 1 ha kmetijskih zemljišč, ki ležijo na območju občine.
4. Pogoj za dodelitev pomoči je veljavna zavarovalna polica z obračunano višino nacionalnega sofinanciranja.
5. Pomoč po tem pravilniku skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 70 % upravičenih stroškov.
6. Najvišji skupni znesek dodeljene pomoči znaša 3.000 EUR na kmetijsko gospodarstvo na leto.
7. člen

**UKREP 5:** **Pomoč za naložbe za ohranjanje kulturne in naravne dediščine na kmetijskih gospodarstvih**

(36. člen Uredbe Komisije (EU) št. 2022/2472)

1. Cilj pomoči je varovanje in ohranjanje značilnosti kulturne in naravne dediščine na kmetijskih gospodarstvih.
2. Upravičeni stroški:

* stroški naložbe v opredmetena sredstva,
* investicijska dela.

1. Upravičenci do pomoči so kmetijska gospodarstva, ki so mikro, mala in srednja podjetja, dejavna v primarni kmetijski proizvodnji in so vpisana v register kmetijskih gospodarstev ter so lastniki objektov, vpisanih v register nepremične kulturne dediščine.
2. Pogoji za dodelitev pomoči:

* stavba mora biti vpisana v register nepremične kulturne dediščine, ki ga vodi ministrstvo, pristojno za kulturo;
* ustrezno dovoljenje za izvedbo naložbe, če je to potrebno;
* ustrezna dokumentacija za izvedbo naložbe s predračunom stroškov;

1. Naložbe, za katere se dodeli pomoč, upoštevajo prepovedi in omejitve iz Uredbe (EU) št. 1308/2013.
2. Intenzivnost pomoči znaša do 100 % upravičenih stroškov.
3. Najvišji skupni znesek dodeljene pomoči znaša 3.000 EUR na kmetijsko gospodarstvo na leto.
4. Vlogo za pomoč v okviru tega ukrepa predloži nosilec kmetijskega gospodarstva.
5. člen

**UKREP 6: Pomoč za dejavnosti izmenjave znanja in informiranja**

(21. člen Uredbe Komisije (EU) št. 2022/2472)

1. Namen pomoči je podpora dejavnostim poklicnega usposabljanja in pridobivanja strokovnih znanj, vključno z usposabljanji, delavnicami in mentoriranjem, ter predstavitvenim dejavnostim in dejavnostim informiranja v povezavi s primarno kmetijsko proizvodnjo, predelavo in trženjem kmetijskih proizvodov.
2. Cilj pomoči je zagotavljanje višjega nivoja strokovne izobraženosti in usposobljenosti v kmetijskem sektorju s področja upravljanja kmetij, finančnih spretnosti in podjetništva, prilagajanja in blaženja vplivov podnebnih sprememb, zdravja rastlin in živali ter ohranjanja in varovanja naravnih virov ter biotske raznovrstnosti ter prenos znanja med kmeti in med prenosniki ter prevzemniki.
3. Podrobnejše vsebine področij pomoči iz prejšnjega odstavka se opredelijo v javnem razpisu.
4. Upravičenci do pomoči so kmetijska gospodarstva, ki so mikro, mala in srednja podjetja, dejavna v primarni kmetijski proizvodnji, predelavi ali trženju kmetijskih proizvodov, so vpisana v register kmetijskih gospodarstev in izvajajo dejavnost na območju občine ter imajo v lasti oziroma v zakupu vsaj 1 ha kmetijskih zemljišč, ki ležijo na območju občine.
5. Upravičeni stroški so stroški:

* organizacija in izvedba programov usposabljanja in pridobivanja strokovnih znanj, informiranja,
* izvajanje delavnic, ter okroglih miz ter predstavitvenih dejavnosti, ki jih izvede za izobraževanje registrirani izvajalec.

1. Pomoč se ne dodeli za stroške storitev, povezanih z običajnimi operativnimi stroški podjetja, na primer rutinsko davčno svetovanje, redne pravne storitve, oglaševanje ali obveščanje kmetov.
2. Finančne določbe:

* pomoč se dodeli do 100% upravičenih stroškov;
* pomoč se dodeli v obliki subvencionirane storitve in ne vključuje neposrednih plačil upravičencem.

1. Izvajalci storitev izmenjave znanja in informiranja zagotovijo ustrezno zmogljivost v obliki usposobljenega in rednega izobraževanja osebja za opravljanje teh storitev.
2. člen

**UKREP 7:** **Pomoč za naložbe v gozdarske tehnologije ter v predelavo, mobilizacijo in trženje gozdarskih proizvodov**

(50. člen Uredbe Komisije (EU) št. 2022/2472)

1. Cilj podpore je izboljšati učinkovitost gospodarjenja z zasebnimi gozdovi z uvajanjem proizvodnih izboljšav pri sečnji in spravilu lesa in povečati varnost pri delu v gozdu.

(2) Upravičenci do pomoči so lastniki gozdov, ki so mikro, mala in srednja podjetja, dejavna v gozdarstvu in so vpisani v register kmetijskih gospodarstev ter imajo v lasti oziroma v zakupu vsaj 1 ha gozda, ki leži na območju občine.

(3) Upravičeni stroški:

* stroški nakupa strojev in opreme do tržne vrednosti sredstva;
* pridobitev, razvoj ali pristojbine za uporabo računalniške programske opreme, računalniškega oblaka in podobnih rešitev ter pridobitev patentov, licenc, avtorskih pravic in blagovnih znamk.

(4) Pomoč se ne dodeli za:

* obratna sredstva;
* stroški, povezani z zakupnimi pogodbami, kot so marža zakupodajalca, stroški refinanciranja obresti, režijski stroški in stroški zavarovanja.

(5) Pogoji za dodelitev pomoči:

* ponudba oziroma predračun za načrtovano naložbo;
* mnenje o upravičenosti in ekonomičnosti investicije, ki ga pripravi pristojna strokovna služba (Zavod za gozdove ali druga služba, ki ureja to področje);

(6) Intenzivnost pomoči znaša do 65 % upravičenih stroškov. Intenzivnost pomoči se lahko poveča na največ 80 % upravičenih stroškov pri naložbah, ki so povezane z enim ali več posebnimi okoljskimi in podnebnimi cilji iz četrte, pete in šeste alineje prvega odstavka 12. člena tega pravilnika.

(7) Najvišji skupni znesek dodeljene pomoči znaša 3.000 EUR na kmetijsko gospodarstvo na leto.

(8) Vlogo za pomoč v okviru tega ukrepa predloži nosilec kmetijskega gospodarstva.

21. člen

**UKREP 8: Pomoč za dejavnosti izmenjave znanja in informiranja v gozdarskem sektorju**

(47. člen Uredbe Komisije (EU) št. 2022/2472)

1. Namen pomoči je kritje dejavnosti poklicnega usposabljanja in pridobivanja strokovnih znanj, vključno z usposabljanji, delavnicami in mentoriranjem, ter predstavitvene dejavnosti in dejavnosti informiranja v povezavi z gozdarskim sektorjem.
2. Cilj pomoči je zagotavljanje višjega nivoja strokovne izobraženosti in usposobljenosti v gozdarskem sektorju s področja upravljanja, finančnih spretnosti in podjetništva, prilagajanja in blaženja vplivov podnebnih sprememb, zdravja rastlin in živali ter ohranjanja in varovanja naravnih virov ter biotske raznovrstnosti ter prenos znanja med kmeti in med prenosniki ter prevzemniki.
3. Upravičenci do pomoči so lastniki gozdov, ki so mikro, mala in srednja podjetja, dejavna v gozdarstvu in so vpisani v register kmetijskih gospodarstev ter imajo v lasti oziroma v zakupu vsaj 1 ha gozda, ki leži na območju občine.
4. Upravičeni stroški so stroški organizacije in izvedbe programov usposabljanja, ki jih izvede za izobraževanje registrirani izvajalec.
5. Pomoč se upravičencem dodeli v obliki subvencionirane storitve in ne vključuje neposrednih plačil upravičencem.
6. Podpore se ne dodelijo za stroške storitev, povezane z običajnimi operativnimi stroški podjetja, na primer rutinsko davčno svetovanje, redne pravne storitve, oglaševanje ali obveščanje upravičencev.
7. Pomoč se dodeli do 100% upravičenih stroškov.
8. Izvajalci storitev izmenjave znanja in informiranja zagotovijo ustrezno zmogljivost v obliki usposobljenega in rednega izobraževanja osebja za opravljanje teh storitev.

**III. DRUGI UKREPI OBČINE**

22. člen

**UKREP 9: Šolanje v srednjih strokovnih in srednjih poklicnih programih s področja kmetijstva in gozdarstva**

1. Namen ukrepa je finančna pomoč pri izobraževanju dijakov v programih, povezanih s kmetijstvom.
2. Pogoj za pridobitev pomoči je, da ima dijak stalno prebivališče v občini.
3. Za pridobitev pomoči je potrebno vlogi priložiti ustrezno potrdilo o vpisu.
4. Upravičenci do pomoči so dijaki, ki se šolajo v srednjih strokovnih in srednjih poklicnih programih, povezanih s kmetijstvom.
5. Višina pomoči znaša 400 EUR neto na dijaka v šolskem letu.

23. člen

**UKREP 10: Sofinanciranje dejavnosti društev s področja kmetijstva**

1. Namen ukrepa je finančna pomoč pri letnem delovanju društev, povezanem s kmetijstvom, z namenom spodbujanja razvoja podeželja v občini.
2. Upravičenci do pomoči so društva, ki imajo v svojih temeljnih aktih opredeljeno dejavnost kmetijstva in so ustanovljena v skladu z Zakonom o društvih (Uradni list RS, št. 64/11 – uradno prečiščeno besedilo in 21/18 – ZNOrg).
3. Višina pomoči znaša do 50 % upravičenih stroškov v koledarskem letu.
4. Upravičeni stroški so:

* materialni stroški za delovanje društev;
* stroški za izobraževanje članov in
* stroški za izvajanje projektov.

1. Pomoč se ne dodeli za gospodarske dejavnosti upravičenca.
2. Podrobnejša merila za dodelitev sredstev po ukrepu iz tega člena se določi z javnim razpisom.

IV. NADZOR IN SANKCIJE

24. člen

1. Namensko porabo proračunskih sredstev za ohranjanje in razvoj kmetijstva in podeželja v občini, pridobljenih po tem pravilnikuoz. javnem razpisu,spremlja in preverja pri prejemnikih občinska strokovna služba, pristojna za področje kmetijstva, lahko pa tudi druga oseba, ki jo pooblasti župan. Namenskost porabe lahko preverja tudi Nadzorni odbor občine.
2. V primeru ugotovljene nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:

* da so bila dodeljena sredstva delno ali v celoti nenamensko porabljena;
* da je upravičenec za katerikoli namen pridobitve sredstev navajal neresnične podatke;
* da je upravičenec za isti namen in iz istega naslova že pridobil finančna sredstva;
* da je bila presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.

1. V primeru ugotovljene nenamenske porabe sredstev, upravičenec izgubi pravico do pridobitve sredstev po tem pravilniku za naslednji dve leti od ugotovljene kršitve.
2. V primeru, da upravičenec odobrenih sredstev v pogodbeno določenem roku ne izkoristi, bodisi, da je le tega iz neupravičenih razlogov zamudil, bodisi, da se ugotovi kršenje pravil razpisa, izgubi pravico do pridobitve sredstev po tem pravilniku za naslednji dve leti od ugotovljene kršitve.

**V. HRAMBA DOKUMENTACIJE**

25. člen

Občina bo hranila evidence in vso dokumentacijo, ki je bila podlaga za odobritev državnih pomoči in dokazila o izpolnjevanju pogojev deset let od datuma zadnje dodelitve pomoči po tem pravilniku.

**VI. KONČNI DOLOČBI**

26. člen

Z dnem uveljavitve tega Pravilnik o ohranjanju in spodbujanju razvoja kmetijstva in podeželja v Občini Nazarje za programsko obdobje 2015 - 2020 (Uradno glasilo slovenskih občin, št. 38/2015).

27. člen

Ta pravilnik začne veljati 15 (petnajsti) dan po objavi v Uradnem glasilu slovenskih občin.

Št. 032-0004/2022-16

Nazarje, 27.02.2025

Občine Nazarje

Matej Pečovnik, župan